**Aleksandrs Grīns**

Vikipēdijas raksts

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Aleksandrs Grīns** | | | [Aleksandrs Grīns](http://lv.wikipedia.org/wiki/Att%C4%93ls:206ag.jpg) | | | **Personīgā informācija** | | | **Dzimis** | [1895](http://lv.wikipedia.org/wiki/1895._gads). gada [15. augustā](http://lv.wikipedia.org/wiki/15._augusts) [Biržu pagasts](http://lv.wikipedia.org/wiki/Bir%C5%BEu_pagasts), [Jēkabpils apriņķis](http://lv.wikipedia.org/wiki/J%C4%93kabpils_apri%C5%86%C4%B7is), [Krievijas impērija](http://lv.wikipedia.org/wiki/Krievijas_imp%C4%93rija) | | **Miris** | [1941](http://lv.wikipedia.org/wiki/1941._gads). gada [25. decembrī](http://lv.wikipedia.org/wiki/25._decembris) (46 gadi) [Astrahaņa](http://lv.wikipedia.org/wiki/Astraha%C5%86a), [PSRS](http://lv.wikipedia.org/wiki/Padomju_Savien%C4%ABba) | | **Tautība** | [latvietis](http://lv.wikipedia.org/wiki/Latvie%C5%A1i) | | **Brāļi** | [Jānis Grīns](http://lv.wikipedia.org/w/index.php?title=J%C4%81nis_Gr%C4%ABns&action=edit&redlink=1) | |
| |  |  | | --- | --- | | **Literārā darbība** | | | **Pseidonīms** | Dr. Skribanovics, Homo Grisenbergensis | | **Valoda** | [latviešu](http://lv.wikipedia.org/wiki/Latvie%C5%A1u_valoda) | | **Rakstīšanas laiks** | [1921](http://lv.wikipedia.org/wiki/1921).—[1940](http://lv.wikipedia.org/wiki/1940). | | **Žanri** | [vēsturisks romāns](http://lv.wikipedia.org/w/index.php?title=V%C4%93sturisks_rom%C4%81ns&action=edit&redlink=1) | | **Slavenākie darbi** | "Dvēseļu putenis", triloģija ["Saderinātie"](http://lv.wikipedia.org/wiki/Trilo%C4%A3ija_%22Saderin%C4%81tie%22) | | [Mākslas portāls](http://lv.wikipedia.org/wiki/Port%C4%81ls:M%C4%81ksla) / [Literatūras vikiprojekts](http://lv.wikipedia.org/wiki/Vikiprojekts:M%C4%81ksla/Literat%C5%ABra)                        [Infokaste](http://lv.wikipedia.org/wiki/Veidne:Rakstnieka_infokaste) | | | |

**Aleksandrs Grīns** (īstajā vārdā **Jēkabs Grīns**, dzimis [1895](http://lv.wikipedia.org/wiki/1895._gads). gada [15. augustā](http://lv.wikipedia.org/wiki/15._augusts) [[v.s.](http://lv.wikipedia.org/wiki/Vec%C4%81_stila_un_jaun%C4%81_stila_datumi) [1895](http://lv.wikipedia.org/wiki/1895._gads). gada [3. augustā](http://lv.wikipedia.org/wiki/3._augusts)], [Jēkabpils apriņķa](http://lv.wikipedia.org/wiki/J%C4%93kabpils_apri%C5%86%C4%B7is) [Biržu pagasta](http://lv.wikipedia.org/wiki/Bir%C5%BEu_pagasts) "Ziedos", miris [1941](http://lv.wikipedia.org/wiki/1941._gads). gada [25. decembrī](http://lv.wikipedia.org/wiki/25._decembris)) bija latviešu [rakstnieks](http://lv.wikipedia.org/wiki/Rakstnieks), tulkotājs, kā arī [Latvijas armijas](http://lv.wikipedia.org/wiki/Latvijas_armija) virsnieks.

|  |
| --- |
|  |

**Biogrāfija**

Aleksandrs Grīns dzimis 1895. gada 15. augustā Jēkabpils apriņķa Biržu pagasta "Ziedos" zemnieka ģimenē. Mācījās Muižgales pamatskolā, pēc tam [Jēkabpils pilsētas tirdzniecības skolā](http://lv.wikipedia.org/wiki/J%C4%93kabpils_pils%C4%93tas_tirdzniec%C4%ABbas_skola) un [Rūjienas](http://lv.wikipedia.org/wiki/R%C5%ABjiena) proģimnāzijā. 1914. gadā viņš pabeidza [Cēsu](http://lv.wikipedia.org/wiki/C%C4%93sis) reālskolu. Grīns bija plānojis studēt medicīnu [Tērbatas universitātē](http://lv.wikipedia.org/wiki/T%C4%93rbatas_universit%C4%81te), bet sākās [1. Pasaules karš](http://lv.wikipedia.org/wiki/1._Pasaules_kar%C5%A1) un viņš devās mācīties uz karaskolu [Maskavā](http://lv.wikipedia.org/wiki/Maskava). Pēc dažu mēnešu apmācības Grīnam piešķīra karodznieka (praporščika) pakāpi un viņš tika nosūtīts uz fronti. 1916. gadā Grīns panāca pārcelšanu uz jaundibinātajām [latviešu strēlnieku](http://lv.wikipedia.org/wiki/Latvie%C5%A1u_str%C4%93lnieki) vienībām. Sākumā viņš bija rezerves bataljonā Tērbatā, pēc tam nonāca frontē pie [Smārdes](http://lv.wikipedia.org/wiki/Sm%C4%81rde) un [Olaines](http://lv.wikipedia.org/wiki/Olaine). Kauju laikā viņš nolēma mainīt savu vārdu un no Jēkaba pārtapa Aleksandrā.

1917. gada 20. jūlijā Grīnu smagi ievainoja un septembrī, sākoties vācu uzbrukumam Rīgai, viņš tika evakuēts uz [Petrogradu](http://lv.wikipedia.org/wiki/Sanktp%C4%93terburga). Pēc Latviešu strēlnieku korpusa izformēšanas, 1918. gada 6. aprīlī Grīns tika demobilizēts no armijas un devās uz dzimtajām Ziedu mājām, bet atrada tās nopostītas. Devās studēt medicīnu uz Tērbatas universitāti, bet 1919. gada sākumā tika mobilizēts [Padomju Latvijas](http://lv.wikipedia.org/wiki/Padomju_Latvija) armijā. Sarkanās armijas atkāpšanās laikā Bauskā viņš dezertēja un pārgāja [Niedras valdības](http://lv.wikipedia.org/wiki/Niedras_vald%C4%ABba) karaspēka pusē, nokļuva [Baloža](http://lv.wikipedia.org/wiki/J%C4%81nis_Balodis) brigādē un kopā ar to ienāca [Rīgā](http://lv.wikipedia.org/wiki/R%C4%ABga). 1919. gada rudenī atsāka medicīnas studijas Latvijas Universitātē un 1924. gadā Grīns demobilizējās kapteiņa dienesta pakāpē.

No 1920. gada viņš strādāja laikrakstos "[Latvijas Kareivis](http://lv.wikipedia.org/wiki/Latvijas_Kareivis)", "Latvis", "Brīvā Zeme", "Rīts" par žurnālistu. Paralēli Grīns sāka rakstīt vēsturiskos romānus. 1939. gada gadā atsāka dienestu Latvijas armijā, pēc [Latvijas okupācijas](http://lv.wikipedia.org/wiki/Latvijas_okup%C4%81cija_(1940)) 1940. gadā, Aleksandrs Grīns tika nosūtīts uz [Litenes](http://lv.wikipedia.org/wiki/Litene) nometni, kur 1941. gada 14. jūnijā tika apcietināts. Viņu pārveda uz Rīgu un pratināja čekā, 24./25. jūnija naktī deportēja uz [Krieviju](http://lv.wikipedia.org/wiki/Krievija), kur oktobrī viņu notiesāja uz nāvi un 1941. gadā nošāva [Astrahaņas](http://lv.wikipedia.org/wiki/Astraha%C5%86a) cietumā.

**Bibliogrāfija**

* "Veļi" (1919)
* "Iz leitnanta Vanaga dienasgrāmatas" (1920)
* "Krustneša gaitas" (1921)
* "Pieviltā vīra atriebšanas" un citas noveles" (1922)
* "Vadonis skuķkopībā. I daļa..." (ar pseidonīmu *Homo Grisinbergensis*, 1925)
* "Septiņi un viens" (stāstu krājums, 1926)
* "Likteņa varā" (stāstu krājums, 1928)
* "Nameja gredzens" (1928—1931)
* "Dvēseļu putenis" I daļa (1933)
* "Debesu ugunis" (nepabeigts, 1934)
* "Dvēseļu putenis" II daļa (1934)
* "Tobago" (1934)
* "Pelēkais jātnieks" (1937)
* "Meža bērni" (1938)
* [Triloģijas "Saderinātie"](http://lv.wikipedia.org/wiki/Trilo%C4%A3ija_%22Saderin%C4%81tie%22) I daļa "Pelēkais jātnieks" (1938)
* Triloģijas "Saderinātie" II daļa "Sarkanais jātnieks" (1938)
* "Trīs vanagi" (1938)
* Diloģijas "Zemes atjaunotāji" I daļa "Meža bērni" (1939)
* Diloģijas "Zemes atjaunotāji" II daļa "Atdzimusī cilts" (1939)
* Triloģijas "Saderinātie" III daļa "Melnais jātnieks" (1940)
* "Pārnākšana" (1941)